ବରଗଡ଼, ମଇ ୨୭(ଓଡ଼ିଶା ଡ଼ଟ୍ କମ୍) ଆଜି ତାଙ୍କର ସ୍ୱପ୍ନ ସତ ହୋଇଛି, ପରିଶ୍ରମର ଫଳ ବେକାର ଯାଏ ନାହିଁ ବୋଲି କହନ୍ତି ଓଡ଼ିଶା ଯୁଗ୍ମ ପ୍ରବେଶିକା ପରୀକ୍ଷାରେ ମେଡିକାଲ(ଏସ୍ଟି କେଟାଗୋରୀ)ରେଦ୍ୱିତୀୟ ହୋଇଥିବା ବିକାଶ ଜୁନିଅର କଲେଜର ଛାତ୍ରୀ ମଧୁମିତା ମେହେର ।
ସନ୍ତୋଷ ମେହେର ଓ ରୀନା ମେହେରଙ୍କ ଜ୍ୟେଷ୍ଠା କନ୍ୟା ମଧୁମିତା ଆଗାମୀଦିନରେ ଜଣେ ମେଡିସିନ୍ ସ୍ପେସିଆଲିଷ୍ଟ ହେବାକୁ ଲକ୍ଷ୍ୟ ରଖିଛନ୍ତି ।
ମଧୁମିତା ତାଙ୍କର ସଫଳତାର ଶ୍ରେୟ ପିତାମାତା, ଭଗବାନ, କଲେଜର ବୋର୍ଡ ଓ ପ୍ରବେଶିକା ପରୀକ୍ଷା ପାଇଁ ସମନ୍ୱିତ ଶିକ୍ଷାନୁଷ୍ଠାନ ପଦ୍ଧତି ତଥା ଅଧ୍ୟାପକ ଅଧ୍ୟାପିକାଙ୍କୁ ଦେଇଛନ୍ତି ।
ଇଂଜିନିୟରିଂର ସାଧାରଣ ବର୍ଗରେ ଆଶିଶ ଖମାରୀ, ନିମୀଶ ମାଝି. ମନୀଷ ପ୍ରଧାନ, ଓମ୍ ପ୍ରକାଶ ସିଂହ ମାଝି ଓ ପ୍ରାୟ ୩୫ ଜଣ ଛାତ୍ରଛାତ୍ରୀ ୨୦୦୦ ର୍ୟାଙ୍କ ମଧ୍ୟରେ ସ୍ଥାନ ପାଇଛନ୍ତି । ସେହିପରି ଆର୍କିଟେକ୍ଚରରେ ରୋହିତ ଅଗ୍ରୱାଲ, ସୌରଭ ପୃଷ୍ଟି ଓ ବୋଶିଶ ଜାଲ ପାଇଛନ୍ତି ।
